“A money” แต่งตั้ง CFO เสริมแกร่งธุรกิจโตต่อเนื่อง
“บมจ. ไอร่า แอนด์ ไอฟุล” ผู้ให้บริการบัตรกดเงินสด “A money” ประกาศแต่งตั้ง “ปิยนันท์ วิสารทเวคิน” นั่งเก้าอี้ประธานเจ้าหน้าที่บริหารการเงิน (CFO)
28 ก.พ. 2565

นายยูจิ ฟุคาดะ ประธานเจ้าหน้าที่บริหาร บริษัท ไอร่า แอนด์ ไอฟุล จำกัด (มหาชน) ผู้ให้บริการบัตรกดเงินสด “เอมันนี่” (A money) ภายใต้คอนเซ็ปต์ “A money บัดดี้เรื่องเงิน” เปิดเผยว่า บริษัทฯ มีนโยบายรุกตลาดสินเชื่อส่วนบุคคลในประเทศไทยอย่างต่อเนื่อง เพื่อตอกย้ำวิสัยทัศน์การเป็นผู้ให้บริการสินเชื่อส่วนบุคคลที่เติบโตเร็วที่สุดในประเทศไทย และเพื่อให้การบริหารจัดการของบริษัทฯ เป็นไปอย่างมีประสิทธิภาพ บริษัทฯ แต่งตั้งนางสาวปิยนันท์ วิสารทเวคิน ดำรงตำแหน่งประธานเจ้าหน้าที่บริหารการเงิน (Chief Financial Officer : CFO) บริษัท ไอร่า แอนด์ ไอฟุล จำกัด (มหาชน) โดยมีผลตั้งแต่วันที่ 1 กุมภาพันธ์ 2565 เป็นต้นไปสำหรับ นางสาวปิยนันท์ วิสารทเวคิน ปัจจุบันอายุ 45 ปี สำเร็จการศึกษาระดับปริญญาตรี บัญชีบัณฑิต จากจุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย มีความเชี่ยวชาญด้านการวางแผนและการวิเคราะห์ทางการเงิน รวมทั้งการบัญชีในบริษัทชั้นนำต่างๆ มากว่า 20 ปี โดยมีประสบการณ์การทำงานที่น่าสนใจ ดังนี้ ปี 2549–2550 ผู้จัดการการเงิน กลุ่มผลิตภัณฑ์โฮมแคร์ บริษัท ยูนิลีเวอร์ ไทย เทรดดิ้ง จำกัด, ปี 2550–2562 ผู้จัดการกลุ่มงานวางแผนการเงินและผู้จัดการงานการเงิน บริษัท ซียูอีแอล จำกัด และปี 2562–2564 ดำรงตำแหน่งรองกรรมการผู้จัดการ ฝ่ายบัญชีและการเงิน บริษัท ไอร่า แคปปิตอล จำกัด (มหาชน) เป็นต้น“นางสาวปิยนันท์ เป็นผู้ที่มีประสบการณ์และความเชี่ยวชาญด้านการเงินและบัญชี โดยมีภารกิจในการกำกับดูแลและควบคุมระบบการบัญชี การเงินของธุรกิจให้เป็นไปอย่างแข็งแกร่ง การวางแผนจัดหาเงินทุน ตลอดจนการสื่อสารกับนักลงทุน ผู้ถือหุ้น และสถาบันการเงินวางแผนและบริหารความเสี่ยงทางการเงิน ซึ่งขณะนี้บริษัทฯ อยู่ระหว่างการเตรียมความพร้อมเข้าจดทะเบียนในตลาดหลักทรัพย์เพื่อระดมเงินทุนปล่อยสินเชื่อและเพิ่มโอกาสทางธุรกิจ และผมเชื่อมั่นเป็นอย่างยิ่งว่านางสาวปิยนันท์จะสามารถช่วยผลักดันธุรกิจของบริษัทฯ ให้เติบโตอย่างมั่นคงและแข็งแกร่งได้อย่างแน่นอน” นายฟุคาดะ กล่าวในตอนท้าย